Jim Armstrong (bryter)

James Michael «Big Jim» Armstrong (født 14. juli 1917 i Albury i New South Wales, død 8. juli 1981) var en australsk bryter og rugbyspiller. 

Han spilte rugby for South Sydney i New South Wales Premiership, og spilte også en kamp for det australske landslaget. 

Armstrong prøvde bryting første gang i 1938, og vant 21 New South Wales Amateur Heavyweight Championships på rad fra 1940, og han ble australsk mester for amatører i tungvektsklassen fem ganger fra 1946 til 1961. Ved sommer-OL 1948 fikk han bronse, etter seier mot Fred Oberlander, tap for Gyula Bóbis, seier mot Richard Hutton, seier mot Sadik Esen og tap mot svenske Bertil Antonsson. Gyula Bóbis vant gull i denne øvelsen. 

I 1950 vant han gull i bryting ved British Empire Games, og i 1962, 45 år gammel, vant han bronse ved British Empire and Commonwealth Games. 

Han var utdannet politimann, og jobbet som politi i Sydney fram til 1977 i 40 år.

Eksterne lenker 
 

Australske brytere
Olympiske bronsemedaljevinnere for Australia
Olympiske medaljevinnere i bryting
Medaljevinnere under Sommer-OL 1948
Deltakere for Australia under Sommer-OL 1948
Brytere under Sommer-OL 1948
Personer fra Albury